Kommissionens forordning (EF) nr. 1966/2001
af 8. oktober 2001
om fastsættelse af maksimumsbeløbet for den udligningsstøtte, der ydes som følge af den vekselkurs for pund sterling, som var gældende den 1. juli 2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 5, stk. 2, og
ud fra følgende betragtninger:
(1) Ifølge artikel 5, stk. 1, i forordning (EF) nr. 2799/98 kan der ydes udligningsstøtte, hvis den vekselkurs, der gælder på dagen for den udløsende begivenhed, er lavere end den, der gjaldt forinden. Vekselkursen for pund sterling var den 1. juli 2001, dagen for den udløsende begivenhed, lavere end dem, der gjaldt forinden.
(2) Udligningsstøtten bestemmes og ydes på de betingelser, der er fastsat i forordning (EF) nr. 2799/98 og Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(2), senest ændret ved forordning (EF) nr. 2452/2000(3).
(3) I henhold til Rådets forordning (EF) nr. 1672/2000 af 27. juli 2000 om ændring af forordning (EF) nr. 1251/1999 om indførelse af en støtteordning for producenter af visse markafgrøder for at medtage hør og hamp bestemt til fiberproduktion(4) er hør og hamp bestemt til fiberproduktion fra produktionsåret 2001/02 medtaget under den støtteordning, der er fastsat for producenter af visse markafgrøder. Fra nævnte produktionsår er dagen for den udløbende begivenhed for arealbetalinger for hør og hamp bestemt til fiberproduktion derfor blevet rykket frem fra 1. august til 1. juli.
(4) De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
Det Forenede Kongerige bemyndiges til at yde den i artikel 5 i forordning (EF) nr. 2799/98 omhandlede udligningsstøtte som følge af det fald, der blev konstateret på dagen for den udløsende begivenhed den 1. juli 2001, i vekselkursen for pund sterling i forhold til de vekselkurser, som gjaldt forinden.
Maksimumsbeløbene for første rate er anført i bilaget.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. oktober 2001.